महेन्द्रनगरका स्थानीय वासिन्दा भएकाले एसपी विष्ट यहाँ बलियो सामाजिक धरातलमा उभिएका थिए । त्यसको फाइदा लिंदै उनले विभिन्न घटनामा अतिरञ्जित भूमिका गर्न थाले । हामीले थाहा नपाएका दर्जनौं घटना हुन सक्छन् । तर, शिवराज राना र नैनसिंह सार्कीको हत्याकाण्डमा निर्लज्जताको हद पार गर्न उनी सफल भए । त्यहाँबाटै उनले जे गरे पनि हुन्छ भन्ने ठाने । म र मेरा सञ्चारमाध्यमले न्वारानको बल लगाएर पनि शिवराज र नैनराम प्रकरण आफ्नो स्वार्थ अनुसार मोड्न र दबाउन सफल भएपछि एसपी विष्टले निर्मला हत्याकाण्ड पनि त्यसै गरी दबाउन सकिन्छ भन्ने ठानेकै हुन् । विभागमा नतानिंदासम्म उनमा त्यो दम्भ देखिन्थ्यो । साउन ६ गते जिल्ला प्रशासन कार्यालयको सर्वदलीय–सर्वपक्षीय बैठकमा उनको प्रस्तुति देखेर मलाई उनीप्रति दया पनि लागेको थियो ।
